wannaphong/clean_thaiwikipedia huggingface dataset:
# ประเทศกรีซในโอลิมปิกฤดูหนาว 2026
ประเทศกรีซ จะเข้าร่วมแข่งขันโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026 โดยในฐานะชาติผู้ก่อตั้งโอลิมปิกและตามธรรมเนียม ประเทศกรีซจะเป็นชาติแรกที่เดินเข้าสนามในพิธีเปิดการแข่งขัน

 ผู้เข้าแข่งขัน 
ต่อไปนี้คือจำนวนผู้เข้าแข่งขันในแต่ละชนิดกีฬา/ประเภทการแข่งขัน

ชนิดกีฬาชายหญิงรวมสกีลงเขา112สกีข้ามทุ่ง123 รวม 235

 กีฬาสกีลงเขา 

ประเทศกรีซผ่านการคัดเลือกนักกีฬาสกีลงเขาแล้วจำนวนหนึ่งคนต่อหนึ่งเพศ จากโควตาขั้นพื้นฐาน

 กีฬาสกีข้ามทุ่ง 

ประเทศกรีซผ่านการคัดเลือกนักกีฬากีฬาสกีข้ามทุ่งแล้วจำนวนหนึ่งคนต่อหนึ่งเพศ จากโควตาขั้นพื้นฐาน หลังจากสิ้นสุดการแข่งขันฟีไอเอสครอสคันทรีเวิลด์คัพ 2024–25 ประเทศกรีซได้รับโควตาเพิ่มเติมสำหรับนักกีฬาหญิงอีกหนึ่งคน
# คิม ย็อง-นัม
คิม ย็อง-นัม (เกิด 4 กุมภาพันธ์ ค.ศ. 1928) เป็นนักการเมืองชาวเกาหลีเหนือเกษียณอายุผู้ซึ่งดำรงตำแหน่งประธานคณะผู้บริหารสูงสุดสมัชชาประชาชนสูงสุดของเกาหลีเหนือ ตั้งแต่ ค.ศ. 1998 ถึง 2019 เนื่องจากดำรงตำแหน่งนี้ เขาจึงได้รับการพิจารณาให้เป็นประมุขแห่งรัฐของเกาหลีเหนือ รัฐธรรมนูญของประเทศได้รับการแก้ไขเมื่อเขาออกจากตำแหน่งใน ค.ศ. 2019 เพื่อโอนตำแหน่งนี้ไปยังประธานคณะกรรมการกิจการแห่งรัฐ คิม จ็อง-อึน ก่อนหน้านี้เขาดำรงตำแหน่งรัฐมนตรีว่าการกระทรวงการต่างประเทศตั้งแต่ ค.ศ. 1983 ถึง 1998 เขาได้รับเลือกเป็นสมาชิกคณะผู้บริหารสูงสุดกรมการเมืองพรรคแรงงานเกาหลี (WPK) ใน ค.ศ. 2010

 ผลงาน 
 
 

ดูเพิ่ม
 การเมืองเกาหลีเหนือ
# หวัง ฉุน
หวัง ฉุน (https://www.zaobao.com.sg/news/world/story20250401-6102962) เป็นนักลงทุนและผู้ประกอบการคริปโทเคอร์เรนซีเชื้อสายจีน สัญชาติมอลตา

 ประวัติ 
หวังเกิดที่เทียนจิน ประเทศจีน ต่อมาได้ย้ายไปพำนักที่ประเทศไทยในปี ค.ศ. 2015 จากนั้นได้ย้ายไปยังเกาหลีใต้ เขาได้รับสัญชาติมอลตาตั้งแต่เดือนสิงหาคม ค.ศ. 2023 และได้รับสัญชาติเซนต์คิตส์และเนวิสตั้งแต่ปี ค.ศ. 2017

 การขุดบิตคอยน์ 
ในปี ค.ศ. 2013 หวังร่วมก่อตั้ง F2Pool ซึ่งเป็นหนึ่งในพูลการขุดบิตคอยน์กลุ่มแรกในประเทศจีน และเป็นหนึ่งในพูลขุดที่ใหญ่ที่สุดในโลก

 การเดินทางสู่อวกาศส่วนตัว 

เมื่อวันที่ 31 มีนาคม (1 เมษายน ตามเวลา UTC) ค.ศ. 2025 ภารกิจ Fram2 ของยานอวกาศครูว์ดรากอนได้ถูกปล่อยขึ้นสู่อวกาศได้สำเร็จ เป็นเที่ยวบินมนุษย์เที่ยวแรกที่เข้าสู่วงโคจรขั้วโลกแบบวงโคจรถอยหลัง กล่าวคือ เดินทางข้ามผ่านขั้วโลกของโลก ภารกิจนี้ใช้เวลาทั้งสิ้น 3.5 วัน สิ้นสุดในวันที่ 4 เมษายน ค.ศ. 2025 เวลา 16:19:28 UTC (เวลา 9:19:28 น. ตามเวลา PDT ซึ่งเป็นเวลาท้องถิ่นของจุดลงจอด) นับเป็นการลงน้ำบริเวณมหาสมุทรแปซิฟิกครั้งแรกของยานครูว์ดรากอน

Fram2 ได้รับการสนับสนุนทางการเงินจากภาคเอกชนและมี หวัง ชุน เป็นผู้บัญชาการ โดยดำเนินการโดยบริษัทสเปซเอ็กซ์ผ่านยานครูว์ดรากอน นอกเหนือจาก หวัง แล้ว ยังมีพลเรือนอีกสามคนร่วมเดินทาง ได้แก่ แจนนิคเกอ มิกเกลเซิน, ราเบีย โรคเกอ และ อีริก ฟิลิปส์
# ประเทศออสเตรียในโอลิมปิกฤดูหนาว 2026
ประเทศออสเตรีย จะเข้าร่วมแข่งขันกีฬาโอลิมปิกฤดูหนาว 2026 ณ มิลาน และ กอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

 ผู้เข้าแข่งขัน 
รายชื่อต่อไปนี้แสดงจำนวนผู้เข้าแข่งขันในแต่ละชนิดกีฬาหรือสาขาที่เข้าร่วมการแข่งขันในครั้งนี้

กีฬาชายหญิงรวมสกีลงเขา112ทวิกีฬาฤดูหนาว459สกีข้ามทุ่ง347สเกตลีลา011 รวม 81119

 กีฬาสกีลงเขา 

ออสเตรียได้โควต้าพื้นฐานสำหรับนักกีฬาสกีลงเขา 1 คนในประเภทชาย และ 1 คนในประเภทหญิงแล้ว

 กีฬาทวิกีฬาฤดูหนาว 

ออสเตรียได้สิทธิ์ส่งนักกีฬาทวิกีฬาฤดูหนาว 5 คนในประเภทหญิง และ 4 คนในประเภทชาย ผ่านคะแนนสะสมในกีฬาทวิกีฬาฤดูหนาวเวิลด์คัพ 2024–25
# ประเทศออสเตรเลียในโอลิมปิกฤดูหนาว 2026
ประเทศออสเตรเลียจะเข้าร่วมแข่งขันโอลิมปิกฤดูหนาว 2026 ซึ่งจะจัดขึ้นที่มิลานและกอร์ตีนาดัมเปซโซ ประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

 ผู้เข้าแข่งขัน 
รายการต่อไปนี้แสดงจำนวนผู้เข้าแข่งขันที่เข้าร่วมการแข่งขันตามชนิดกีฬา/สาขา

ชนิดกีฬาชายหญิงรวมสกีลงเขา112สกีข้ามทุ่ง347สเกตลีลา112 รวม5611

 กีฬาสกีลงเขา 

ออสเตรเลียผ่านการคัดเลือกนักกีฬาสกีลงเขาชาย 1 คน และหญิง 1 คน จากโควตาขั้นพื้นฐานแล้ว

 กีฬาสกีข้ามทุ่ง 

ออสเตรเลียผ่านการคัดเลือกนักกีฬาสกีข้ามทุ่งชาย 1 คน และหญิง 1 คน จากโควตาขั้นพื้นฐานแล้ว หลังจากจบฟีไอเอสครอสคันทรีเวิลด์คัพ 2024–25 ออสเตรเลียได้รับโควตาเพิ่มอีก 3 คนในประเภทหญิง และ 2 คนในประเภทชาย
# ประเทศอาร์เจนตินาในโอลิมปิกฤดูหนาว 2026
ประเทศอาร์เจนตินา จะเข้าร่วมการแข่งขันโอลิมปิกฤดูหนาว 2026 ซึ่งจัดขึ้นที่มิลาน และ กอร์ตีนาดัมเปซโซ ในประเทศอิตาลี ระหว่างวันที่ 6 ถึง 22 กุมภาพันธ์ ค.ศ. 2026

 ผู้เข้าแข่งขัน 
ต่อไปนี้เป็นจำนวนผู้เข้าแข่งขันที่เข้าร่วมในแต่ละชนิดกีฬา/สาขากีฬาในการแข่งขันครั้งนี้

กีฬาชายหญิงรวมสกีลงเขา112สกีข้ามทุ่ง224 รวม 336

 กีฬาสกีลงเขา 

อาร์เจนตินา ได้รับสิทธิ์พื้นฐานในการเข้าร่วมแข่งขันกีฬาสกีลงเขา จำนวน 1 คน สำหรับนักกีฬาหญิง และ 1 คน สำหรับนักกีฬาชาย แล้วในขณะนี้

 กีฬาสกีข้ามทุ่ง 

อาร์เจนตินา ได้รับสิทธิ์พื้นฐานในการเข้าร่วมแข่งขันกีฬาสกีข้ามทุ่ง จำนวน 1 คน สำหรับนักกีฬาหญิง และ 1 คน สำหรับนักกีฬาชาย แล้วในขณะนี้ หลังจากจบฤดูกาลฟิสครอสคันทรีเวิลด์คัพ 2024–25 อาร์เจนตินาได้รับสิทธิ์เพิ่มเติมอีก 1 คน สำหรับนักกีฬาหญิง และ 1 คน สำหรับนักกีฬาชาย
# ดัชเชสมาธิลด์ ลูโดวิกาในบาวาเรีย
ดัชเชสมาธิลด์ ลูโดวิกาในบาวาเรีย หรือ เจ้าหญิงมาธิลด์ ลูโดวิกาแห่งบูร์บง-ซิซิลีทั้งสอง เคาน์เตสแห่งทรานี พระชายา (พระนามเต็ม: มาธิลด์ ลูโดวิกา; 30 กันยายน พ.ศ. 2386 – 18 มิถุนายน พ.ศ. 2468) ทรงเป็น 1 ในพระพี่น้องของ จักรพรรดินีเอลีซาเบ็ทแห่งออสเตรีย
 พระประวัติ 
ดัชเชสมาธิลด์ ลูโดวิกา ประสูติเมื่อวันที่ 30 กันยายน พ.ศ. 2386 พระบิดาคือ ดยุกมัคซีมีลีอาน โยเซ็ฟในบาวาเรีย พระมารดาคือ เจ้าหญิงลูโดวีกาแห่งบาวาเรีย พระมารดาทรงเป็นพระราชธิดาใน พระเจ้ามัคซีมีลีอานที่ 1 โยเซ็ฟ แห่งบาวาเรีย ทั้งยังเป็นพระน้องนางเธอใน จักรพรรดินีเอลีซาเบ็ทแห่งออสเตรีย 
 เสกสมรส 
พระองค์ทรงเสกสมรสเมื่อวันที่ 5 มิถุนายน พ.ศ. 2404 กับเจ้าชายหลุยส์ เคานค์แห่งทรานี โดยขณะนั้น พระองค์ทรงมีพระชันษา 17 ปี และพระสวามีมีพระชันษา 22 ปี โดยมีพระธิดาเพียงพระองค์เดียวคือ
เจ้าหญิงมารีอา เตเรซาแห่งบูร์บง-ซิซิลีทั้งสอง
 บรรณานกุรม
# ภาณุวัฒน์ โสประดิษฐ
ภาณุวัฒน์ โสประดิษฐ (เกิดวันที่ 29 สิงหาคม พ.ศ. 2544) ชื่อเล่น มอส เป็นนักแสดงชายชาวไทยภายใต้สังกัดสตาร์ฮันเตอร์ สำเร็จการศึกษาจากมหาวิทยาลัยกรุงเทพ ในปี พ.ศ. 2567 ผลงานที่โดดเด่นของเขาได้แก่ มังกรกินใหญ่ และ เพียงชลาลัย

 ประวัติ 
ภาณุวัฒน์เกิดเมื่อวันที่ 29 สิงหาคม พ.ศ. 2544 หลังจากสำเร็จการศึกษาระดับมัธยมศึกษาตอนปลาย เขาได้ศึกษาต่อในระดับปริญญาตรี ในสาขาวิทยุกระจายเสียง วิทยุโทรทัศน์และการผลิตสื่อสตรีมมิงที่คณะนิเทศศาสตร์ มหาวิทยาลัยกรุงเทพ

 ก้าวเข้าสู่วงการ 
 พ.ศ. 2565 
ภาณุวัฒน์แสดงละครเรื่องแรกในละครซีรีส์แนวจินตนิยม ยาโออิ เรื่อง มังกรกินใหญ่ ร่วมกับมณฑป เหมตาล

 พ.ศ. 2566 ถึง ปัจจุบัน 
ภาณุวัฒน์รับบทเป็น จุง พระเอกในละครซีรีส์เรื่อง คลับฟรายเดย์เดอะซีรีส์ 15 รักนี้ไม่มีลืม

ในเดือนเมษายนปีเดียวกันนั้น สตาร์ฮันเตอร์ได้ประกาศในงานแถลงข่าวว่า ภาณุวัฒน์ จะแสดงในละครเรื่องใหม่เรื่อง เพียงชลาลัย และ มังกรกินใหญ่ เวอร์ชั่นภาพยนตร์ร่วมกับ มณฑป เหมตาล

ในเดือนตุลาคมของปีเดียวกัน เขาได้แสดงนำในมินิซีรีส์เรื่อง Y Journey ในตอน Let's Say a Lover

ในวันที่ 15 มิถุนายน พ.ศ. 2567 ละครซีรีส์เรื่อง “เพียงชลาลัย” ออกอากาศตอนแรก

เมื่อวันที่ 31 กรกฎาคม ปีเดียวกัน วง เดอะ ดราก้อน ของภาณุวัฒน์ (สมาชิกได้แก่ มณฑป เหมตาล, เตชพัฒน์ พิณรัตน์, วัชรานนท์ สีเดือน, บวร คงแนวดี, รัฐศาสตร์ บุตรวงศ์) ได้ออกซิงเกิลที่มีชื่อว่า Can't Stop Me Loving You
# วัดป่าเลไลยก์ (จังหวัดพิษณุโลก)
วัดป่าเลไลยก์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านกร่าง อำเภอเมืองพิษณุโลก จังหวัดพิษณุโลก

วัดป่าเลไลยก์ สร้างขึ้นมานานแต่ภายหลังกลายเป็นวัดร้าง จนพระครู ปัญญาคุณโกวิท (หลวงพ่อคำภู ปัญญาธโร) ได้ดำเนินการขอให้กระทรวงศึกษาธิการประกาศยกสภาพจากวัดร้างขึ้นเป็นวัดมีพระสงฆ์ ตั้งแต่วันที่ 7 กันยายน พ.ศ. 2524 เดิมมีเนื้อที่ 77 ไร่ 1 งาน 28 ตารางวา ได้ถูกชลประทานตัดไปสองแปลง เป็นเนื้อที่ 31 ไร่ 3 งาน 58 ตารางวา คงเหลือที่ดินทั้งหมด 45 ไร่ 3 งาน 78 ตารางวา วัดได้รับพระราชทานวิสุงคามสีมาเมื่อวันที่ 30 ธันวาคม พ.ศ. 2529

อาคารเสนาสนะมีศาลาการเปรียญกว้าง 13 เมตร ยาว 15 เมตร สร้างเมื่อ พ.ศ. 2523 กุฏิสงฆ์จำนวน 6 หลัง เป็นอาคารไม้ ปูชนียวัตถุมีพระประธานที่ศาลาการเปรียญเป็นปูนปั้น 2 องค์
# อรรคสิทธิ์ เตียตระกูล
อรรคสิทธิ์ เตียตระกูล หรือ โค้ชเอ้ เป็นนักกีฬาขี่ม้าทีมชาติไทย ผู้ได้รับรางวัลเหรียญทองซีเกมส์Riding instructors training be to equine assisted therapists  รวมถึงเป็นผู้ฝึกสอนนักกีฬาขี่ม้าทีมชาติไทย ทั้งสายลับ เลิศรัตนชัย และเสียงซอ เลิศรัตนชัยเสียงซอ เลิศรัตนชัย จ๊อกกี้สาวดาวดวงใหม่ระดับโลก

 ผลงาน 

 ในฐานะนักกีฬาขี่ม้า 
พ.ศ. 2544 อรรคสิทธิ์ เตียตระกูล ได้รับเหรียญทองจากการแข่งกีฬาขี่ม้าอีเวนติงประเภททีมในซีเกมส์ 2001 ที่กัวลาลัมเปอร์ ประเทศมาเลเซียกีฬาอีเวนท์ติ้งของไทย.....ไม่เป็นรองใครในภูมิภาค // EVENTING IN THAILAND และต่อมา เมื่อ พ.ศ. 2550 เขาได้รับเลือกให้เป็นหนึ่งในตัวแทนทีมชาติไทย เพื่อเข้าร่วมการแข่งกีฬาขี่ม้ากระโดดข้ามเครื่องกีดขวางในซีเกมส์ 2007ได้แล้ว 6 จอกกี้ไทยสู้ศึกซีเกมส์ครั้งที่ 24“ปูไข่” หืดจับคว้าตั๋วลุยซีเกมส์

 ในฐานะผู้ฝึกสอน 
อรรคสิทธิ์ เตียตระกูล เป็นผู้รับช่วงต่อจากพงศ์สิรี บรรลือวงศ์ (อดีตนักขี่ม้าทีมชาติไทยคนแรกที่ได้แข่งโอลิมปิก) ในการทำหน้าที่ผู้ฝึกสอนให้แก่สายลับ เลิศรัตนชัย นักกีฬาขี่ม้าทีมชาติไทยสายลับ เลิศรัตนชัย คน สัตว์ ความรัก และการขี่ม้า รวมถึงเป็นผู้ฝึกสอนให้แก่เสียงซอ เลิศรัตนชัย ที่ประสบความสำเร็จในระดับประเทศและระดับนานาชาติหลายรายการSiengsaw Lertratanachai on Her Disciplined Track to Equestrian Success
# การเลือกตั้งนายกองค์การบริหารส่วนจังหวัดชลบุรี พ.ศ. 2568
การเลือกตั้งนายกองค์การบริหารส่วนจังหวัดชลบุรี พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดชลบุรี พ.ศ. 2568

 ผู้สมัคร 
 หมายเลข : 1 วิทยา คุณปลื้ม 
อดีตนายกองค์การบริหารส่วนจังหวัดชลบุรี 4 สมัย น้องชายของ สนธยา คุณปลื้ม อดีตสส.ชลบุรี หลายสมัย ปัจจุบันเป็นสมาชิกพรรคเพื่อไทย สังกัดกลุ่มเรารักชลบุรี

 หมายเลข : 2 ชุดาภัค วสุเนตรกุล 
ครูสอนโยคะ สังกัด พรรคประชาชน

 หมายเลข : 3 ประมวล เอมเปีย 
อดีต สส.ชลบุรี พรรคประชาธิปัตย์ (พ.ศ. 2550) และอดีตสมาชิก พรรคพลังประชารัฐ ลงสมัครในนามกลุ่มชลบุรีแบบใหม่

 ผลการเลือกตั้ง 

|- class="vcard" 
! style="background-color:#E30613" | 
| class="org" style="width: 130px" | กลุ่มเรารักชลบุรี
| class="fn" |  วิทยา คุณปลื้ม (1)*
| style="text-align: right; margin-right: 0.5em" | 314,759
| style="text-align: right; margin-right: 0.5em" | 62.35
| style="text-align: right; margin-right: 0.5em" |  1.44
|-

|- style="background-color:#F6F6F6" 
! style="background-color: #E30613" | 
| colspan="5" | กลุ่มเรารักชลบุรี รักษาที่นั่ง 
|- หมวดหมู่:แม่แบบการเลือกตั้ง
# ไก่แม่ทัพจั่ว
ไก่แม่ทัพจั่ว  เป็นเมนูไก่ทอดแบบน้ำมันท่วมรสหวานเผ็ด

ชื่อ
จานนี้ได้รับการตั้งชื่อย้อนหลังตามจั่ว จงถัง (1812–1885) รัฐบุรุษและผู้นำทางทหารสมัยราชวงศ์ชิงจากมณฑลหูหนาน เชฟ Eileen Yin-Fei Lo คาดการณ์ว่าชื่อ "จงถัง" ไม่ได้อ้างถึงจั่ว จงถัง แต่เป็นการอ้างคำพ้องเสียง จงถัง (宗堂) ที่หมายถึง "หอบรรพบุรุษ" จานนี้ยังมีชื่ออื่นอีกหลายชื่อ โดยส่วนใหญ่เปลี่ยนจากคำว่าจั่ว (Tso) ไปเป็นนามสกุลอื่น

ข้ออ้างต้นตอ

หมายเหตุ
# มารีอา อันนาแห่งบาวาเรีย สมเด็จพระราชินีแห่งซัคเซิน
มารีอา อันนาแห่งบาวาเรีย สมเด็จพระราชินีแห่งซัคเซิน (พระนามาภิไธย: มารีอา อันนา ลีโอพ็อลดีเนอ เอลีซาเบ็ท วิลเฮลมิเนอ; 27 มกราคม พ.ศ. 2348 - 13 กันยายน พ.ศ. 2420) ทรงเป็นเจ้าฟ้าหญิงแห่งบาวาเรีย และเป็น สมเด็จพระราชินีแห่งซัคเซิน ทั้งยังเป็นพระมาตุจฉา (ป้าฝ่ายแม่) ในจักรพรรดินีเอลีซาเบ็ทแห่งออสเตรีย
 พระราชประวัติ 
thumb|พระฉายาลักษณ์ของพระองค์พร้อมด้วย เจ้าหญิงโซฟีแห่งบาวาเรีย และ เจ้าหญิงลูโดวิกาแห่งบาวาเรีย
สมเด็จพระราชินีฯ เสด็จพระราชภพสมเมื่อปี พ.ศ. 2348 โดยมี พระเจ้ามัคซีมีลีอานที่ 1 โยเซ็ฟ แห่งบาวาเรีย และ พระนาง คาโรลีเนอแห่งบาเดิน เป็นสมเด็จพระราชบิดาและพระราชมารดา ทรงมีพระโสทรขนิษฐาฝาแฝด 1 พระองค์ คือ เจ้าหญิงโซฟีแห่งบาวาเรีย ผู้เป็นพระราชมารดาใน จักรพรรดิฟรันทซ์ โยเซ็ฟที่ 1 แห่งออสเตรีย กับ จักรพรรดิมัคซีมีลีอานที่ 1 แห่งเม็กซิโก นอกจากนี้ ยังทรงเป็นพระพี่นางเธอใน เจ้าหญิงลูโดวิกาแห่งบาวาเรีย พระราชมารดาของจักรพรรดินีเอลีซาเบ็ทแห่งออสเตรีย
 อภิเษกสมรส 
พระองค์ทรงอภิเษกสมรสเมื่อวันที่ 24 เมษายน พ.ศ. 2376 กับ พระเจ้าฟรีดริช เอากุสท์ที่ 2 แห่งซัคเซิน แตทั้ง 2 ไม่มีพระราชบุตรด้วยกัน
 อ้างอิง 
Sepp, Christian (2019). Ludovika. Sisi's mother and her century. Munich. pp. 57–60.
See the biography of her son Karl-Theodor: Sexau, Richard. Fürst und Arzt, Dr. med. Herzog Carl Theodor in Bayern: Shicksal zwischen Wittelsbach und Habsburg. Graz: Verlag Styria, 1963.
Kroll, Frank-Lothar (2004). The Rulers of Saxony. Munich: CH Beck. p. 241. ISBN 3-406-52206-8.
# จิรัฏฐ์ ทองสุวรรณ์
จิรัฏฐ์ ทองสุวรรณ์ (เกิด 20 พฤศจิกายน พ.ศ. 2531) ปัจจุบันดำรงตำแหน่งเป็นสมาชิกสภาผู้แทนราษฎรจังหวัดฉะเชิงเทรา ในสังกัดพรรคประชาชน และโฆษกคณะกรรมาธิการการทหาร สภาผู้แทนราษฎร

 ประวัติ 
จิรัฏฐ์ เกิดเมื่อวันที่ 20 พฤศจิกายน พ.ศ. 2531 บิดารับราชการตำรวจ ด้านครอบครัวสมรสกับแพรวนภัสร์ ทองสุวรรณ์ ผู้ช่วยผู้จัดการในบริษัทที่เขาเคยทำงาน ปัจจุบันภรรยาเป็นผู้ชำนาญการ สส.ประจำตัวเขาเอง

สำเร็จการศึกษาระดับปริญญาตรี ศิลปกรรมศาสตรบัณฑิตสาขานิเทศศิลป์ จากมหาวิทยาลัยบูรพา

 การทำงาน 
จิรัฏฐ์เคยทำงานมาแล้วหลายอาชีพไม่ว่าจะเป็น รับเหมาก่อสร้าง เปิดโรงงานผลิตกล่องกระดาษ ทำเครื่องมือช่างแนว DIY ขาย แล้วยังรับรีไซเคิลวัสดุเก่าๆ เช่น พลาสติก ทองแดง และอะลูมิเนียม 

กระทั่งในปี พ.ศ. 2561 จิรัฏฐ์ได้ฟังการบรรยายของ ธนาธร จึงรุ่งเรืองกิจ หัวหน้าพรรคอนาคตใหม่ในขณะนั้นและเกิดความประทับใจ ทำให้เขาตัดสินใจสมัครเป็นสมาชิกพรรคอนาคตใหม่ โดยเขามีจุดประสงค์ที่จะทำงานเบื้องหลังให้กับสำนักงานพรรคอนาคตใหม่ประจำจังหวัดฉะเชิงเทรา ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคไม่สามารถหาผู้สมัครรับเลือกตั้งในพื้นที่ เขต 4 จังหวัดฉะเชิงเทราได้ จึงทำให้พรรคได้ทาบถามเขามาลงสมัคร ผลปรากฎว่าเขาได้รับเลือกโดยสามารถเอาชนะ พลตำรวจโท พิทักษ์ จารุสมบัติ แชมป์เก่าจากพรรคพลังประชารัฐไปได้ ต่อมาเมื่อพรรคอนาคตใหม่ถูกยุบเขาได้ย้ายเข้าสังกัดพรรคก้าวไกล

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครในเขตเดิมสังกัดพรรคก้าวไกลและได้รับเลือกเป็นสมัยที่ 2

 สมาชิกสภาผู้แทนราษฎร 
จิรัฏฐ์ ทองสุวรรณ์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562  จังหวัดฉะเชิงเทรา สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566  จังหวัดฉะเชิงเทรา สังกัดพรรคก้าวไกล → พรรคประชาชน

 คดีความ 
วันที่ 8 พฤษภาคม พ.ศ. 2567 นายจิรัฏฐ์ ทองสุวรรณ์ พร้อมทนายความ เข้าพบสารวัตรสอบสวนเพื่อรับทราบข้อหาปลอมแปลงหรือใช้เอกสารราชการปลอม กรณีแสดงใบ สด.43 (ใบรับรองผลการตรวจเลือกทหารกองเกินเข้ารับราชการทหารกองประจำการ หรือใบผ่านทหารเกณฑ์) หลังผู้บัญชาการหน่วยบัญชาการรักษาดินแดนส่งนายทหารพระธรรมนูญเข้าแจ้งความต่อพนักงานสอบสวน สน.ประชาชื่น กรณีเกิดข้อสงสัยการได้มาซึ่งใบผ่านการเกณฑ์ทหาร หรือใบ สด.43 ของจิรัฏฐ์ ว่าอาจได้มาโดยไม่ถูกต้องหรือไม่

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๖, ๒๒ มกราคม ๒๕๖๔
# การเลือกตั้งนายกองค์การบริหารส่วนจังหวัดฉะเชิงเทรา พ.ศ. 2568
การเลือกตั้งนายกองค์การบริหารส่วนจังหวัดฉะเชิงเทรา พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดฉะเชิงเทรา พ.ศ. 2568

สืบเนื่องจาก กิตติ เป้าเปี่ยมทรัพย์ นายกองค์การบริหารส่วนจังหวัดฉะเชิงเทราได้ดำรงตำแหน่งจนครบวาระ

 ผู้สมัคร 
 หมายเลข : 1 กลยุทธ ฉายแสง 
ดีตนายกเทศมนตรีเมืองฉะเชิงเทรา น้องชาย จาตุรนต์ ฉายแสง ลงสมัครในนามกลุ่มรวมใจพัฒนา โดยมีการสนับสนุนจากตระกูลการเมืองจังหวัดฉะเชิงเทรา อาทิ ตระกูลฉายแสง, ตระกูลตันเจริญ, ตระกูลจารุสมบัติ, และตระกูลอัศวชัยโสภณ และยังมี กิตติ เป้าเปี่ยมทรัพย์ อดีตนายกองค์การบริหารส่วนจังหวัดฉะเชิงเทราอีกด้วย

 หมายเลข : 2 พนธ์ มรุธพงษ์สาธร 
สมาชิกพรรคเพื่อไทย ลงสมัครในนามอิสระ

 หมายเลข : 3 ธรรมชาติ พรมพิทักษ์ 
อดีตผู้สมัคร สส.ฉะเชิงเทรา เขต 3 พรรครวมไทยสร้างชาติ และอดีตประธานสภาองค์การบริหารส่วนจังหวัดฉะเชิงเทรา สังกัดกลุ่มพลังธรรมชาติ

 ผลการเลือกตั้ง 

|- class="vcard" 
! style="background-color:#E30613" | 
| class="org" style="width: 130px" | กลุ่มรวมใจพัฒนา
| class="fn" |  กลยุทธ ฉายแสง (1)*
| style="text-align: right; margin-right: 0.5em" | 173,008
| style="text-align: right; margin-right: 0.5em" | 60.59
| style="text-align: right; margin-right: 0.5em" | –
|-
|- class="vcard" 
! style="background-color:#0015d0" | 
| class="org" style="width: 130px" | กลุ่มพลังธรรมชาติ
| class="fn" |  ธรรมชาติ พรมพิทักษ์ (3)
| style="text-align: right; margin-right: 0.5em" | 69,629
| style="text-align: right; margin-right: 0.5em" | 24.39
| style="text-align: right; margin-right: 0.5em" | –
|-
# คาร์ล ธีโอดอร์ ดยุกในบาวาเรีย
คาร์ล ธีโอดอร์ ดยุกในบาวาเรีย (พระนามเต็ม: คาร์ล ธ๊โอดอร์; 9 สิงหาคม พ.ศ. 2382 – 30 พฤศจิกายน พ.ศ. 2452) ทรงเป็นดยุกในบาวาเรีย และทรงเป็นพระราชบิดาใน เอลีซาเบ็ทแห่งบาวาเรีย สมเด็จพระราชินีแห่งเบลเยียม และพระโสทรานุชาพระองค์โปรดใน จักรพรรดินีเอลีซาเบ็ทแห่งออสเตรีย
 พระประวัติ 
thumb|พระฉายาลักษณ์จักรพรรดินีเอลีซาเบ็ทแห่งออสเตรีย กับ พระโสทรานุชา ดยุกคาร์ล ธีโอดอร์
พระองค์ประสูติเมื่อปี พ.ศ. 2382 เป็นพระโอรสของ ดยุกมัคซีมีลีอาน โยเซ็ฟในบาวาเรีย กับ เจ้าหญิงลูโดวีกาแห่งบาวาเรีย เป็นพระราชนัดดา (หลานตา) ในพระเจ้ามัคซีมีลีอานที่ 1 โยเซ็ฟ แห่งบาวาเรีย เมื่อพระชันษา 14 ปี ทรงเข้าร่วมกองทัพบาวาเรีย ในปี พ.ศ. 2409 ทรงร่วมต่อสู้ในสงครามออสเตรีย-ปรัสเซีย เมื่อทรงออกจากราชการ ทรงได้เข้าเรียนที่มหาวิทยาลัยลูทวิช-มัคซีมีลีอานแห่งมิวนิก โดยทรงศึกษาปรัชญา กฎหมาย เศรษฐศาสตร์ และการแพทย์ 

ในปี พ.ศ. 2413 การศึกษาของพระองค์ต้องหยุดชะงักลงเนื่องจากสงครามฝรั่งเศส-ปรัสเซีย ซึ่งทรงทำหน้าที่เป็นพันเอกของกองทหารม้าเบาบาวาเรียที่ 3 หลังสงคราม ทรงกลับมาเรียนต่อ ในปี พ.ศ. 2415 ทรงได้รับการเสนอพระนามให้เป็นแพทย์กิตติมศักดิ์จากมหาวิยาลัยฯ ในปีถัดมา ทรงสำเร็จการศึกษา จากนั้น ทรงได้ศึกษาจักษุวิทยา 

ในปี พ.ศ. 2520 ทรงเริ่มทรงงานในฐานะนายแพทย์ โดยทรงได้รับแรงสนับสนุนอย่างเต็มกำลังจาก เจ้าหญิงโซฟีแห่งซัคเซิน พระชายา ในปี พ.ศ. 2423 ทรงเปิดคลินิกตาในปราสาทของพระองค์ ในปี พ.ศ. 2438 พระองค์ได้ก่อตั้ง Augenklinik Herzog Carl Theodor (ภาษาอังกฤษ: Duke Charles Theodore Eye Clinic) ในมิวนิก โดยคลินิกของพระองค์ยังคงเป็นคลินิกตาที่ได้รับความนิยมมากที่สุดแห่งหนึ่งในบาวาเรีย จนถึงปัจจุบัน ระหว่างปี พ.ศ. 2438 - พ.ศ. 2452 พระองค์ได้ทำการผ่าตัดต้อกระจกด้วยตนเองมากกว่า 5,000 ครั้ง รวมถึงรักษาโรคตาอื่นๆ อีกนับไม่ถ้วน
 เสกสมรส 
143px|thumb|left|พระรูปของพระองค์พร้อมด้วยพระชายาพระองค์ที่ 2 อินฟันตามารีอา ฌูเซแห่งโปรตุเกส
พระองค์ทรงเสกสมรสครั้งแรกกับ เจ้าหญิงโซฟีแห่งซัคเซินเมื่อวันที่ 11 กุมภาพันธ์ พ.ศ. 2408 โดยงานเสกสมรสจัดขึ้น ณ เมืองเดรสเดิน มีพระธิดาร่วมกันเพียงพระองค์เดียว คือ
ดัชเชสอะมาลีในบาวาเรีย

ต่อมาพระชายาพระองค์แรกสิ้นพระชนม์จากพระโรคประจำพระองค์ ดยุกคาร์ล ธีโอดอร์ จึงทรงเสกสมรสใหม่กับ อินฟันตามารีอา ฌูเซแห่งโปรตุเกส ผู้เป็นพระราชธิดาในพระเจ้ามีแกลแห่งโปรตุเกส เมื่อวันที่ 29 เมษายน พ.ศ. 2417 ทรงมีพระบุตร คือ
ดัชเชสโซฟี อเดลไฮด์ในบาวาเรีย
เอลีซาเบ็ทแห่งบาวาเรีย สมเด็จพระราชินีแห่งเบลเยียม
ดัชเชสมารีอา แกเบรียลในบาวาเรีย
ดยุกลุดวิก วิลเฮ็ล์มในบาวาเรีย (พ.ศ. 2427 - พ.ศ. 2511)
ดยุกฟรันซ์ ฌอแซฟในบาวาเรีย

พระองค์สิ้นพระชนม์เนื่องจากปัญหาไต เมื่อวันที่ 30 พฤศจิกายน พ.ศ. 2452 สิริพระชันษา 70 ปี 
 พระอนุสรณ์ 
ภายหลังการสิ้นพระชนม์ชองพระองค์ พระเจ้าลูทวิชที่ 2 แห่งบาวาเรีย ทรงบรรยายความสัมพันธ์ที่ดีเอาไว้ดังนี้

 บรรณานุกรม
# ประมวล พร้อมพงษ์
ประมวล พร้อมพงษ์ หรือ มวล พร้อมพงศ์ หรือ มวลหมู่ เป็นนามปากการ่วมของกลุ่มนักประพันธ์คำร้องกลุ่มแรกของบริษัท แกรมมี่ เอ็นเตอร์เทนเม้นท์ จำกัด ทั้งหมด 10 คน ประกอบด้วย นิติพงษ์ ห่อนาค, เขตต์อรัญ เลิศพิพัฒน์, ประชา พงศ์สุพัฒน์, อรรณพ จันสุตะ, นิ่ม สีฟ้า (กัลยารัตน์ วารณะวัฒน์), นวฉัตร (สมควร มีศิลปสุข), วรัชยา พรหมสถิต, สุรักษ์ สุขเสวี, วีระเกียรติ รุจิรกุล และ จักราวุธ แสวงผล โดยชื่อทั้งหมดนี้สุรักษ์เคยบันทึกไว้ในหนังสือ "ชีวิตลิขิตเพลง" ในบทซึ่งเขียนเกี่ยวกับเพลง "นักเดินทาง" ส่วนที่มาของนามปากกานั้น "พร้อมพงษ์" มาจากซอยพร้อมพงษ์ หรือซอยสุขุมวิท 39 ที่เป็นที่ตั้งของสำนักงานใหญ่ของแกรมมี่ เอ็นเตอร์เทนเม้นท์ ในขณะนั้น (ปัจจุบันเป็นที่ตั้งของ 137 พิลลาร์ สวีท แอนด์ เรสซิเด้นซ์ กรุงเทพฯ) โดยบทเพลงบางเพลงที่มีชื่อนามปากกานี้เป็นนักประพันธ์คำร้องนั้นจะเป็นการประพันธ์คำร้องร่วมกันของนักประพันธ์คำร้องทั้งหมดข้างต้น และมอบให้แกรมมี่ เอ็นเตอร์เทนเม้นท์ เป็นผู้ถือลิขสิทธิ์เพลงแทนพวกเขา โดยนักประพันธ์คำร้องทั้งหมดจะไม่แสดงตนอย่างชัดเจน

นามปากกานี้ปรากฏครั้งแรกในปี พ.ศ. 2533 โดยมีทั้งหมด 4 เพลง คือเพลง "ลาออก" ของบิลลี่ โอแกน, "ควักหัวใจ", "เกินจะคุ้ม" ของใหม่ เจริญปุระ โดย 3 เพลงนี้ใช้นามปากกาว่า "มวลหมู่" และ "ประวัติศาสตร์" ของคริสติน่า อากีล่าร์ โดยเป็นเพลงเดียวที่ใช้นามปากกาว่า "มวล พร้อมพงศ์" และต่อมาในอัลบั้ม พริกขี้หนู อัลบั้มชุดที่ 6 ของเบิร์ด - ธงไชย แมคอินไตย์ ก็มีเพลงที่ประพันธ์คำร้องโดยนามปากกา "ประมวล พร้อมพงษ์" และ/หรือ "มวลหมู่" อีก 5 เพลง รวมถึงเพลงชื่อเดียวกับอัลบั้มด้วย โดยเป็นการพัฒนามาจากอัลบั้ม บูมเมอแรง อัลบั้มชุดที่ 5 ของเบิร์ด ที่มีการประพันธ์คำร้องร่วมกันเป็นทีมของนิ่ม สีฟ้า อยู่ 1 เพลง เนื่องจากการพัฒนาและสร้างความสำเร็จที่มากขึ้นของศิลปินนั้นจำเป็นต้องใช้ทีมเบื้องหลังที่ร่วมกันคิดและแบ่งงานในลักษณะอุตสาหกรรมดนตรีมากขึ้น เพื่อให้เนื้อหาของเพลงมีความหลากหลายมากขึ้น

อย่างไรก็ตาม มีบางเพลงที่อาจระบุผู้ที่ริเริ่มแนวคิดที่นำไปสู่การแต่งเพลงนั้น ๆ ได้ เช่น "เจ็บกระดองใจ" ของแหวน - ฐิติมา สุตสุนทร ซึ่งในอัลบั้ม หัวแม่โป้ง ระบุนักประพันธ์คำร้องเป็นนามปากกาว่า "ประมวล พร้อมพงษ์" แต่ภายหลังเพลงนี้ถูกบรรจุในอัลบั้มรวมเพลง "Playlist By ประชา พงศ์สุพัฒน์" ซึ่งทุกเพลงในอัลบั้มรวมเพลงชุดนี้จะระบุว่าประพันธ์คำร้องโดยประชาทั้งหมด

 รายชื่อเพลง 
 มวล พร้อมพงศ์
 ประวัติศาสตร์ (คริสติน่า อากีล่าร์)

 ประมวล พร้อมพงษ์
 พริกขี้หนู (ธงไชย แมคอินไตย์)
 คนป่า (ธงไชย แมคอินไตย์)
 ชูมือชูใจ (ธงไชย แมคอินไตย์)
 เจ็บกระดองใจ (ฐิติมา สุตสุนทร)
 ไร้กันมัก...บ่าม็อก (รักกันมั้ย...บอกมา) (นูโว)
 สัญญาปากเปล่า (นูโว)
 ไม่เข้าใจ (นูโว)

 มวลหมู่
 ลาออก (บิลลี่ โอแกน)
 ควักหัวใจ (ใหม่ เจริญปุระ)
 เกินจะคุ้ม (ใหม่ เจริญปุระ)
 ขออุ้มหน่อย (ธงไชย แมคอินไตย์)
 ผู้ชายใจน้อย (ธงไชย แมคอินไตย์)
 หน่วยกล้าอาย (นูโว)
 หลุมหลบภัย (นูโว)
 ครั้งนี้คงถูกใจ (นูโว)
 เก่าไป...ใหม่มา (นูโว)
 ไม่มีเหลือเฟือ (กัมปะนี)
 Money Money (มิสเตอร์ทีม)
# การเลือกตั้งนายกองค์การบริหารส่วนจังหวัดบึงกาฬ พ.ศ. 2568
การเลือกตั้งนายกองค์การบริหารส่วนจังหวัดบึงกาฬ พ.ศ. 2568 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2568 กำหนดให้มีขึ้นในวันที่ 1 กุมภาพันธ์ พ.ศ. 2568 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง เป็นการเลือกตั้งที่จัดขึ้นพร้อมกับการเลือกตั้งสมาชิกสภาองค์การบริหารส่วนจังหวัดบึงกาฬ พ.ศ. 2568

สืบเนื่องจาก แว่นฟ้า ทองศรี นายกองค์การบริหารส่วนจังหวัดบึงกาฬได้ลาออกจากตำแหน่ง เมื่อวันที่ 17 ธันวาคม พ.ศ. 2567

 ผู้สมัคร 
 หมายเลข : 1 ว่าที่ร้อยตรี ภูมิพันธ์ บุญมาตุ่น 
อดีตผู้สมัครนายกองค์การบริหารส่วนจังหวัดบึงกาฬ พ.ศ. 2563 สังกัด คณะก้าวหน้า ปัจจุบันสังกัด พรรคเพื่อไทย โดยได้รับการสนับสนุนจาก นิพนธ์ คนขยัน อดีตนายกองค์การบริหารส่วนจังหวัดบึงกาฬ

 หมายเลข : 2  ฉัตราวุฒิ ทองสัมฤทธิ์ 
ผู้อำนวยการสถานีวิทยุปางสมาเรดิโอ
 หมายเลข : 3  แว่นฟ้า ทองศรี 
อดีตนายกองค์การบริหารส่วนจังหวัดบึงกาฬ (นามสกุลเดิม อนันตทัศน์) ภริยาของ ทรงศักดิ์ ทองศรี อดีตสส.บุรีรัมย์ หลายสมัย และมีบุตรีคือ ทยิดา ทองศรี ที่มีสามีคือ สยาม เพ็งทอง เป็นสส.บึงกาฬ เขต1 พรรคภูมิใจไทย สังกัดกลุ่มบึงกาฬบึงใจ

 ผลการเลือกตั้ง 

|- class="vcard" 
! style="background-color:#0F1599" | 
| class="org" style="width: 130px" | กลุ่มบึงกาฬบึงใจ
| class="fn" | แว่นฟ้า ทองศรี (3)*
| style="text-align: right; margin-right: 0.5em" | 103,973
| style="text-align: right; margin-right: 0.5em" | 56.74
| style="text-align: right; margin-right: 0.5em" | –
|-

|- style="background-color:#F6F6F6" 
! style="background-color: #0F1599" | 
| colspan="5" | กลุ่มบึงกาฬบึงใจ รักษาที่นั่ง 
|- หมวดหมู่:แม่แบบการเลือกตั้ง